AIŠKINAMASIS RAŠTAS

Dėl Molėtų rajono savivaldybės tarybos 2021 m. balandžio 29 d. sprendimo Nr. B1-118 „Dėl savivaldybės turto išnuomojimo viešojo konkurso būdu“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisi papildomas kalnų slidinėjimo pakėlėjo nuomos sąlygas dėl kalnų slidinėjimo pakėlėjo rekonstrukcijos projekto, statybą leidžiančio dokumento, kalnų slidinėjimo pakėlėjo rekonstrukcijos, infrastruktūros, apšvietimo, apsaugos atitvarų įrengimo, mobilių biotualetų ir kita (toliau – slidinėjimo infrastruktūra) užbaigimo termino pratęsimo iki 2024-12-02.

2. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

3. Laukiami rezultatai:

Teigiamos pasekmės – pratęsus slidinėjimo infrastruktūros užbaigimo terminą Savivaldybė suteiks galimybę nuomininkui užbaigti slidinėjimo infrastruktūros įrengimo darbus.

Neigiamos pasekmės – Molėtų r. sav. vėliau turės slidinėjimo trasą.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

 Sprendimo 2.1 papunktyje nustatyta, kad „nuomininkas per 18 mėn. nuo nuomos sutarties pasirašymo, vykdant teisės aktų nuostatas, parengti kalnų slidinėjimo pakėlėjo rekonstrukcijos projektą ir gauti statybą leidžiantį dokumentą, kalnų slidinėjimo pakėlėją rekonstruoti, įrengti slidinėjimo veiklai būtiną infrastruktūrą, apšvietimą, apsaugos atitvarus, mobilius biotualetus ir kita (toliau – slidinėjimo infrastruktūra). Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu.“

Kalnų slidinėjimo pakėlėjo, esančio Molėtų r. sav., Čiulėnų sen., Kulionių k., nuomos sutartis pasirašyta 2021 m. birželio 2 d. Pagal Sprendimu nustatytą terminą slidinėjimo infrastruktūros įrengimo darbai turėtų būti užbaigti per 18 mėn. nuo nuomos sutarties pasirašymo, t. y. 2022 m. gruodžio 2 d.

2022 m. rugsėjo 20 d. gautas UAB „Livitus“ (toliau – įmonė) prašymas, kuriame prašoma pratęsti slidinėjimo infrastruktūros įrengimo terminą iki 2024-12-02. Įmonė nurodė priežastis:

5.1. nebuvo laiku suteikti leidimai iš Molėtų Astronomijos Observatorijos;

5.2. esama bendra situacija dėl karinių veiksmų kaimyninėse valstybėse;

5.3. infliacija ir numatoma finansinė krizė, verčianti stabdyti galimas investicijas.